Marcus Aurelius Olympius Nemesianus
Marcus Aurelius Olympius Nemesianus, 200-t. e.Kr., romersk forfatter fra Karthago. Fire hyrdedigte, ekloger, formet som samtaler mellem hyrder i et "arkadisk landskab", og det delvis bevarede digt Om Jagt viser Nemesianus som en habil om end ikke original digter, der med tematiske og sproglige lån fra bl.a. Theokrit og især Vergil viderefører den hellenistiske og romerske poesis længsel efter livet i den frie natur. Se også hyrdedigtning.